open-index/open-wikipedia-markdown huggingface dataset:
ממלכת לאנה

**ממלכת לאנה** (בתאית: **เพื่องล้านนา**) הייתה ממלכה עצמאית שהייתה ממוקמת באזור צפון תאילנד של ימינו, אשר התקיימה בין המאה ה-13 עד המאה ה-18. בירתה של ממלכת לאנה הייתה צ'יאנג מאי.

ממלכת לאנה נוסדה במקור בשנת 1292 על ידי המלך מנגראי, אשר איחד שבטים שונים דוברי תאית וערי מדינות שונות באזור. בשנת 1296 מנגראי ייסד את צ'אנג מאי כבירת הממלכה והפך אותה לעיר מבוצרת.

במהלך המאה ה-14 והמאה ה-15 ממלכת לאנה הפכה למעצמה דומיננטית מבחינה תרבותית ופוליטית באזור דרום-מזרח אסיה. במהלך תקופה זו, הנחשבת לתור הזהב של ממלכת לאנה, לממלכה היה כתב משלה, סגנון אמנות ייחודי, ואדריכלות ייחודית. הכלכלה של ממלכת לאנה התבססה בעיקר על חקלאות, ובמיוחד על גידולי אורז, אך היא הפכה גם למרכז סחר אזורי. הממלכה עסקה גם במסחר עם מדינות שכנות.

בשנת 1558 ממלכת לאנה נכבשה על ידי הבורמזים אשר שלטו באזור במשך מעל למאתיים שנים. על אף שבאותה התקופה ממלכת לאנה הפכה למדינה וסאלית, היא הצליחה לשמור על מידה מסוימת של אוטונומיה וכמו גם היא הצליחה לשמר את הזהות התרבותית הייחודית שלה ומסורותיה.

בסוף המאה ה-18 המלך טקסין ויורשו, המלך ראמה הראשון, הצליחו לגרש מהאזור את הבורמזים ובעקבות כך ממלכת לאנה הפכה למדינה וסאלית של סיאם תחת שושלת צ'אקרי. במהלך המחצית השנייה של המאה ה-19 ממלכת לאנה חדלה להיות ישות עצמאית והפכה לחלק מסיאם (תאילנד של ימינו).

## קישורים חיצוניים

## הערות שוליים

קטגוריה:תאילנד: היסטוריה
קטגוריה:מדינות לשעבר באסיה
Radical Optimism Tour

"**Radical Optimism Tour**" הוא סיבוב ההופעות השישי של דואה ליפה. הסיבוב תומך באלבומה השלישי של ליפה, *[[Radical Optimism]]*, שיצא ב-3 במאי 2024. סיבוב ההופעות התחיל באסיה ב-5 בנובמבר 2024 ויסתיים ב-16 באוקטובר 2025.

## רקע

ב-3 במאי 2024, הוציאה ליפה את אלבומה השלישי, *[[Radical Optimism]]*. האלבום הגיע למקום הראשון ב-11 מדינות והפך לאלבום הבכורה הגדול ביותר של אמנית מבריטניה בשנת 2024. בארצות הברית, האלבום דורג במקום הראשון במצעד האלבומים המסחריים ובמקום השני בבילבורד 200. האלבום *Radical Optimism* קיבל שבחים ממבקרים כמו "הניו יורק טיימס", "וראייטי" ו"ווג".

בספטמבר 2024, ליפה הכריזה על סיבוב הופעות עולמי לשנת 2025 תחת השם "Radical Optimism Tour". הסיבוב יכלול מעל 40 מופעים באוסטרליה, ניו זילנד, צפון אמריקה, אירופה ובריטניה. הוכרז גם כי הופעות בדרום אמריקה יוכרזו בשלב מאוחר יותר.

## המופע
ההופעה כוללת חמש החלפות תלבושות, מופעי ריקוד מורכבים וזיקוקים. משולבים בו מוטיבים חזותיים של ים וגלים, בהתאמה לאלבום *Radical Optimism*, לצד אלמנטים של מועדון ורקדנים.

בכל הופעה במהלך סיבוב ההופעות היא מבצעת שיר של אמן מקומי; בטורונטו שרה את "I'm Like a Bird" של נלי פורטדו, מתוך הערכה אישית לשיר ולזמרת שהשפיעה עליה בילדותה. ב-5 בספטמבר ליפה הפתיעה את הקהל כשהזמינה את הזמרת צ'אקה קאן לביצוע משותף של השיר הקלאסי שלה משנת 1983, "Ain't Nobody".

## מופעים

## הערות שוליים

קטגוריה:סיבובי הופעות מ-2024
קטגוריה:סיבובי הופעות מ-2025
קטגוריה:סיבובי הופעות באירופה
קטגוריה:סיבובי הופעות באסיה
קטגוריה:סיבובי הופעות באוסטרליה
קטגוריה:סיבובי הופעות באיטליה
קטגוריה:סיבובי הופעות באינדונזיה
קטגוריה:סיבובי הופעות בארצות הברית
קטגוריה:סיבובי הופעות בבלגיה
קטגוריה:סיבובי הופעות בגרמניה
קטגוריה:סיבובי הופעות בהולנד
קטגוריה:סיבובי הופעות ביפן
קטגוריה:סיבובי הופעות במלזיה
קטגוריה:סיבובי הופעות בממלכה המאוחדת
קטגוריה:סיבובי הופעות בניו זילנד
קטגוריה:סיבובי הופעות בסינגפור
קטגוריה:סיבובי הופעות בספרד
קטגוריה:סיבובי הופעות בפיליפינים
קטגוריה:סיבובי הופעות בצ'כיה
קטגוריה:סיבובי הופעות בצרפת
קטגוריה:סיבובי הופעות בקוריאה הדרומית
קטגוריה:סיבובי הופעות בקנדה
קטגוריה:סיבובי הופעות בתאילנד
עכנון

**עַכְנוּן** (שם מדעי: *Echidna*) הוא סוג של צלופח ממשפחת המורניים המאגד 11 מינים. שמו בעברית הוא הלחם של המילים - עָכָן, סוג נחש, ונוּן, דג בערבית.

## מינים
* *(Echidna amblyodon)*
* *(Echidna catenata)*
* *(Echidna delicatula)*
* *(Echidna leucotaenia)*
* עכנון כוכבני *(Echidna nebulosa) - * חי גם במפרץ אילת.
* *(Echidna nocturna)*
* *(Echidna peli)*
* עכנון אזור *(Echidna polyzona)* - חי גם במפרץ אילת.
* *(Echidna rhodochilus)*
* *(Echidna unicolor)*
* *(Echidna xanthospilos)*

## קישורים חיצוניים

## הערות שוליים

קטגוריה:טקסונים שתוארו בידי יוהאן ריינהולד פורסטר
קטגוריה:בעלי חיים שתוארו ב-1788
קטגוריה:מורניים
ז'ארזיניו מלאנגה

**ז'ארזיניו אטאידה אדריאנו דה נסימנטו מלאנגה** (בגרמנית ובפורטוגזית: **Jarzinho Ataide Adriano de Nascimento Malanga**; נולד ב-10 ביולי 2006 במנהיים שבגרמניה) הוא כדורגלן גרמני המשחק בעמדת קשר הכנף בקבוצת אלוורסברג מהבונדסליגה השנייה, בהשאלה משטוטגרט.

## חיים אישיים
אמו של מלאנגה נולדה בסנגל לאב סנגלי-מאלי ולאם גרמנייה. אביו נולד בברזיל למשפחה ממוצא אנגולי. הוריו הכירו בשנת 1992 לאחר שעברו לגרמניה. למלאנגה שני אחים.

## קריירת מועדונים
מלאנגה גדל במחלקות הנוער של פניקס מנהיים, וולדהוף מנהיים, הופנהיים ושטוטגרט. ב-8 במאי 2024 חתם על חוזה מקצועני ראשון בשטוטגרט. בעונת  החל לשחק בקבוצת המילואים של המועדון במסגרת הליגה הגרמנית השלישית. ב-6 בנובמבר ערך את הופעת הבכורה שלו בקבוצה הראשונה של המועדון, בהפסד 0–2 לאטאלנטה במסגרת שלב הבתים של ליגת האלופות לעונת 2024/2025.

בקיץ 2025 הושאל מלאנגה לעונה אחת לאלוורסברג מהבונדסליגה השנייה. 

## קריירה בינלאומית
מלאנגה זכה עם נבחרת גרמניה עד גיל 17 באליפות אירופה עד גיל 17 בשנת 2023.

## תארים
;נבחרת גרמניה עד גיל 17
* אליפות אירופה עד גיל 17 (1): 2023

## קישורים חיצוניים

## הערות שוליים

קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני שטוטגרט
קטגוריה:כדורגלני אלוורסברג
קטגוריה:גרמנים שנולדו ב-2006
מרקו טוליו

**מרקו טוליו דה פאולה מדיירוס** (בפורטוגזית: **Marco Túlio de Paula Medeiros**; נולד ב-31 במאי 1998 בבלו הוריזונטה שבברזיל) הוא כדורגלן ברזילאי המשחק בעמדת קשר הכנף.

## קריירת מועדונים
טוליו גדל במחלקות הנוער של אתלטיקו מיניירו ו-TuS בובינגהאוזן. בעונת  החל לשחק בקבוצה הבוגרת של ולאשים במסגרת ליגת המשנה הצ'כית, ובהמשך שיחק במלאדה בולסלאב מליגת העל הצ'כית, במדיה ערך 37 הופעות ליגה והבקיע שער אחד.

ב-24 בפברואר 2021 חתם טוליו בפודבסקידז'ה ביילסקו-ביאלה מליגת העל הפולנית. הוא ערך עשר הופעות ליגה במדי המועדון. לקראת עונת  חזר לליגת העל הצ'כית, כשחתם במ.פ.ק. קארווינה, במדיה ערך 16 הופעות ליגה והבקיע שער אחד.

בעונות  ו- שיחק טוליו בסלמנקה ובמרבייה מהליגות הנמוכות בספרד.

ב-29 בנובמבר 2024 חתם טוליו בהפועל עכו מהליגה הלאומית.

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:בלו הוריזונטה: כדורגלנים
קטגוריה:כדורגלני מלאדה בולסלאב
קטגוריה:כדורגלני פודבסקידז'ה ביילסקו-ביאלה
קטגוריה:כדורגלני סלמנקה
קטגוריה:כדורגלני הפועל עכו
קטגוריה:כדורגלנים זרים בישראל
קטגוריה:ספורטאים ברזילאים בגרמניה
קטגוריה:ספורטאים זרים בצ'כיה
קטגוריה:ספורטאים זרים בפולין
קטגוריה:ספורטאים ברזילאים בספרד
קטגוריה:ספורטאים ברזילאים בישראל
קטגוריה:ברזילאים שנולדו ב-1998
יובל גונן

**יובל גונן** (נולדה ב-1993) היא שחקנית, רקדנית, ויזמית ישראלית.

## ראשית חייה
גונן נולדה בשם יובל גרגיר בגבעתיים לאבא שעובד בעיריית תל אביב ואמא שעובדת בשילוח בינלאומי. משפחתה מהמשפחות הוותיקות בגבעתיים ומשפחת סבתה היו ממקימי שכונת בורוכוב בעיר, בילדות המוקדמת החלה ללמוד לרקוד, היא למדה במסלול להכשרת רקדנים של מרכז ביכורי העיתים בשנים 2011-2013 היא השתתפה בפרויקט מצוינות של להקת בת שבע ורקדה באופן מקצועי באנסמבל בת שבע כשנה בין 2013-2014. בשנים 2019-2022 למדה פילוסופיה ובתוכנית הרב תחומית במדעי הרוח של אוניברסיטת תל אביב וסיימה תואר ראשון בהצטיינות.

## קריירה
בצעירותה עבדה כדוגמנית ויוצגה על ידי סוכנות יולי. בשנים 2018 ו-2019 היא השתתפה בסדרת הדרמה דאנסטורי ששודרה בערוץ דיסני בתפקיד הרקדנית כליל חורש.

במרץ 2019 עלתה סדרה נוספת בכיכובה, "התחנה" בערוץ kidZ, שבה היא גילמה בתפקיד הראשי את אלומה קופלר, מתנדבת צעירה במד"א. הסדרה הסתיימה ב-2020. ב-2021 היא גילמה את הדמות אלמה בתפקיד ראשי בעונה הרביעית והאחרונה של הסדרה "נעלמים".

ב-2024 הופיעה בתפקיד קולנועי ראשון כשהיא מגלמת בסרט ההוליוודי "גלדיאטור 2" את ארישט, אשתו של לוציוס, הגיבור של הסרט (פול מסקל).

במקביל היא מפעילה עסק בשם "סטווה סופיה" המוציא לאור יומן אישי פילוסופי.

## חיים אישיים
נשואה מ-2018 לאסף גונן.

## פילמוגרפיה

### טלוויזיה

### קולנוע

## קישורים חיצוניים

## הערות שוליים

קטגוריה:דוגמניות ישראליות
קטגוריה:רקדניות ישראליות
קטגוריה:רקדניות להקת המחול בת שבע
קטגוריה:שחקניות קולנוע וטלוויזיה ישראליות
קטגוריה:ישראלים שנולדו ב-1993
קטגוריה:ישראליות שנולדו ב-1993
ניבן כתמים

**נִיבַן כְּתָמִים** (שם מדעי: *Gymnothorax flavimarginatus*) הוא מין של צלופח גדול מהסוג ניבן שבמשפחת המורניים. הוא מצוי באזור האינדו-פסיפי, בעומק של עד 150 מטרים.

## מאפיינים
ניבן הכתמים יכול לגדול לאורך מרבי של כ-240 ס"מ, כשהאורך הממוצע הוא כ-80 ס"מ. צבעו הוא צהוב עמום עם נקודות של חום כהה או שחור המכסות את רוב גופו. ראשו בצבע אפור-ארגמן עם כתם שחור גדול. שולי הסנפירים בחלק האחורי של הגוף צהבהבים או ירקרקים. לדגים צעירים עשוי להיות צבע גוף צהוב בהיר יותר עם כתמים חומים.

## תפוצה ובית גידול
ניבן הכתמים חי באזור האינדו-פסיפי, ממזרח אפריקה והים האדום עד ליפן, אינדונזיה ואוסטרליה, ועד לאיים ריוקיו, הוואי, קלדוניה החדשה, קוסטה ריקה, פנמה ואיי גלאפגוס. בית הגידול האופייני לו הוא שוניות אלמוגים או אזורים סלעיים של שוניות שטוחות, עד עומק של כ-150 מטרים.

בישראל, ניתן למצוא את ניבן הכתמים במפרץ אילת.

## מבחר תמונות

קובץ:Gymnothorax flavimarginatus by Jaroslaw Barski.jpg
קובץ:Yellow-edged Moray (Gymnothorax flavimarginatus) (6056335858).jpg
קובץ:Yellowmargin moray (Gymnothorax flavimarginatus) (48272170052).jpg
קובץ:FMIB 41022 Gymnothorax thalassopterus Jenkins, new species Type.jpeg


## קישורים חיצוניים

## הערות שוליים

קטגוריה:טקסונים שתוארו בידי אדוארד ראפל
קטגוריה:מורניים
קטגוריה:דגים במפרץ אילת
קטגוריה:בעלי חיים שתוארו ב-1844
מרדכי כליף

**מרדכי כליף** (1939 – 6 באוגוסט 2024) היה שופט שכיהן כסגן השופט הראשי בבית הדין האזורי לעבודה בירושלים וכשופט הראשי בבית הדין האזורי לעבודה בבאר שבע.

## ביוגרפיה
נולד בעיראק בשנת 1939 ובשנת 1942 עלה ארצה. בילדותו מגיל 9 עבד במכירת עיתונים. בשנת 1957 סיים לימודיו בגימנסיה 'דעת', ושירת בצה"ל עד 1958.

ב-1958–1967 עבד כמנהל חשבונות בקק"ל, ובשנים 1968–1969 בלשכת שר המשטרה אליהו ששון. בשנת 1969 סיים לימודי משפטים באוניברסיטה העברית בירושלים. בשנים 1969-1973 שימש כמזכיר ראשי בבית הדין האזורי לעבודה בירושלים, ובשנים 1973–1975 התמחה בבית הדין האזורי לעבודה בירושלים ובמשרד פרטי. בשנת 1975 הוסמך כעורך דין ועבד במקצוע עד שנת 1980 בהכשרת היישוב ולאחר מכן כעצמאי.

באפריל 1980 מונה לרשם בבית הדין האזורי לעבודה בירושלים, ובספטמבר 1985 לשופט. ביולי 1990 מונה לסגן שופט ראשי בבית הדין האזורי לעבודה בירושלים ובמאי 1996 לשופט הראשי בבית הדין האזורי לעבודה בבאר שבע. בשנת 1999 עורר סערה כשפנה לנשיא בית הדין הארצי לעבודה סטיב אדלר בטענות בדבר חייה האישיים וקשריה של שופטת הכפופה לו בבית הדין האזורי לעבודה. בעקבות כך מאות עורכי דין פרסמו גילוי דעת המביע תמיכה בשופטת.

בשנת 2002 ביקש לסיים את תפקידו אולם חזר בו מהתפטרותו על רקע בקשת נשיא בית המשפט העליון אהרון ברק ונשיא בית הדין הארצי לעבודה סטיב אדלר.

ב-1990 פסק באופן תקדימי כי אין לחייב מעסיק להמתין לשחרורו של עובד שנעצר במעצר מינהלי, וכי לא יהיה חייב בפיצויי פיטורין. ב-1988 דן בשביתת רופאי המדינה והוציא נגדה צו מניעה.

ב-31 במאי 2005 פרש לגמלאות.

## חיים אישיים
נישא לחיה לבית בדולח (קריסטל) ולהם שלושה ילדים, ביתו נעמה משמשת אף היא כעורכת דין. נפטר ב-6 באוגוסט 2024.

## הערות שוליים

קטגוריה:נשיאי בתי הדין האזוריים לעבודה
קטגוריה:בוגרי האוניברסיטה העברית בירושלים: משפטים
קטגוריה:ישראלים ילידי עיראק
קטגוריה:ישראלים שנולדו ב-1939
קטגוריה:ישראלים שנפטרו ב-2024
מערך רגישויות

[ממוזער|בהגטסבי הגדול, ניק קאראוויי מביע מספר רגשות שונים כלפי [שנות העשרים הסוערות, כשהוא בו-זמנית מרומם, מעריץ, מקנא, מרחם ומתרעם על העשירים של ניו יורק. הרומן חוקר את מערך הרגישויות הזה.]]
**מערך רגישויות** (באנגלית: **Structure of feeling**) הוא מונח שטבע התאורטיקן הספרותי ריימונד ויליאמס.

מערך רגישויות מתאר תהליך שבו רגשות מנוגדים נראים כמתחרים על הגדרת זמן ומקום מסוימים עבור קבוצות או יחידים. המונח מבקש לתאר חוויה מורכבת, שכן מערכי רגישויות לוכדים משהו מעצב שקשה לבטא בשפה רגילה. עבור ויליאמס, מערך רגישויות הוא "סוג של הרגשה וחשיבה שהוא אכן חברתי וחומרי, אך כל אחד בשלב עוברי לפני שהוא יכול להפוך לחלופין מוגדרים ומבוטאים במלואם".

מערכי רגישויות הם מתהווים. הם מפנים בסופו של דבר את מקומם לצורה יותר מוכללת או מוגדרת של תחושה בשיח הכללי, אך מערכי רגישויות אינם הרגשות הכלליים האלה. במקום זאת, הם התחושות או האידאולוגיות המתחרות שהיו בפעולה לפני שהאחת המוכללת הפכה למוגדרת היטב. כפי שוויליאמס עצמו ציין:

ויליאמס הגדיר את המונח באופן שונה לאורך הקריירה שלו. בין ההגדרות השונות הללו, ניתן לשקול מערך רגישויות הן ברמה החברתית (כמו ב"רוח התקופה") והן בנוגע לחוויות של אנשים בודדים. בעיקר, המונח שימש את ויליאמס ואחרים בניתוחים של ספרות וקולנוע, אם כי מאז נעשה בו שימוש נרחב יותר בתחומים כמו היסטוריה וסוציולוגיה.

## ראו גם
* דור
* אידאולוגיה

קטגוריה:סוציולוגיה
מיקולאיקי

**מיקולאיקי** (פולנית: **Mikołajki**; גרמנית: **Nikolaiken**) היא עיר בצפון-מזרח פולין באזור ורמיה-מזוריה.

## היסטוריה
ידוע על קיום כנסיית ניקולאי באזור עוד משנת 1444. השטח היה נשלט על ידי המסדר הטווטוני. בהמשך הוא הועבר לשליטת פולין והחל משנת 1525 של דוכסות פרוסיה. כמו רוב האזור הוא היה מאוכלס בעיקר על ידי פולנים. בשנת 1726 ליישוב הוענקו זכויות עיר.

החל משנת 1877 הוא היה חלק של האימפריה הגרמנית. בשנת 1911 דרך עיר עברה מסילת ברזל שחיברה אותו עם צפון פרוסיה.

בעקבות חוזה ורסאי נערך משעל עם ובהתאם לתוצאות האזור עבר לשליטה של גרמניה, למרות שרוב תושביה היו פולנים.

לאחר סיום מלחמת העולם השנייה העיר וסביבתה עברו לפולין ואוכלוסייה גרמנית גורשה.

כיום העיירה ידועה בעיקר כאזור תיירותי.

## קהילה יהודית
קיימות עדויות על הקמת קהילה יהודית במקום בתחילת המאה ה-19. היהודים הגיעו בעיקר מאזורים אחרים של פרוסיה. לאחר עליית הנאצים לשלטון יהודים סבלו ממגבלות ובסופו של דבר גורשו או נרצחו.

בשנת 2006 שוקם בית הקברות היהודי במיקולאיקי והוא בין בתי הקברות הבודדים באזור ששרדו את מלחמת העולם השנייה.

## קישורים חיצוניים

* 
* 

קטגוריה:ורמיה-מזוריה: ערים
קטגוריה:ערים גרמניות לשעבר
קטגוריה:יישובים שהוקמו במאה ה-18
Moonlight Drive

"**Moonlight Drive**" הוא שיר של להקת הרוק האמריקאית הדלתות, שיצא לאור בשנת 1967 באלבומם השני Strange Days. הוא נערך לאורך של 2:16 דקות עבור הבי-סייד של הסינגל "Love Me Two Times". למרות עיבוד הבלוז הקונבנציונלי, המאפיין המגדיר של השיר היה הקצב המעט לא קצבי שלו, ו"צוואר הבקבוק" או גיטרת הסלייד של רובי קריגר, שיוצרת צליל מוזר.

## הלחנה
[ימין|ממוזער|[וניס (לוס אנג'לס)|חוף וניס, לוס אנג'לס, שם נפגשו ריי מנזרק וג'ים מוריסון]]
השיר הוא אחד הראשונים שנכתבו על ידי הסולן ג'ים מוריסון. על פי הביוגרפיה של ג'רי הופקינס ודני סוגרמן No One Here Gets Out Alive, מוריסון כתב את "Moonlight Ride" במהלך ימי החול בחוף וניס, לוס אנג'לס, קליפורניה, בשנת 1965. מאוחר יותר, כשנתקל במקרה בחברו וחבר הלהקה לעתיד, ריי מנזרק, הוא אמר את השורות הבלתי נשכחות: "Let's swim to the moon, let's climb through the tide, penetrate the evening that the city sleeps to hide". על פי הדיווחים, מנזרק נדהם, והם החליטו להקים להקה. מוריסון כבר בחר שם ללהקה: הדלתות.

"Moonlight Drive" הוקלט יחד עם שירים אחרים במהלך הקלטות הדמו הראשונות של הלהקה באולפני Trans World Pacific Studios. השיר הוקלט בשנה שלאחר מכן עבור אלבום הבכורה הנושא את שם הלהקה, אך בסופו של דבר לא הופיע; הדבר נבע מחוסר שביעות רצונם של חברי הלהקה מהתוצאה, השונה מגרסת האלבום המאוחרת יותר. גרסה זו שוחררה לבסוף כתוצר, במהדורת יום השנה ה-40 של אלבום הבכורה.

## כוח אדם
**הדלתות**
* ג'ים מוריסון - שירה
* ריי מנזרק - הוהנר קלאבינט, פסנתר טאק
* רובי קריגר - גיטרת צוואר בקבוק
* ג'ון דנסמור - תופים

**מוזיקאים נוספים**
* דאג לובאן - גיטרה בס
* פול ביבר - אפקטים קוליים מסינתיסייזר מוג

## קישורים חיצוניים

## הערות שוליים

קטגוריה:שירי הדלתות
קטגוריה:שירים באנגלית
קטגוריה:סינגלים בהוצאת אלקטרה רקורדס
ג'ונתן מייסון (פוליטיקאי)

**ג'ונתן מייסון** (באנגלית: **Jonathan Mason**; 12 בספטמבר 1756 – 1 בנובמבר 1831) היה סנאטור וחבר בית הנבחרים איש המפלגה הפדרליסטית ממסצ'וסטס במהלך השנים הראשונות של ארצות הברית.

## ביוגרפיה
### ראשית חייו
ימין|ממוזער| ג'ונתן מייסון, כפי שצויר על ידי בנו של הסנאטור, ג'ונתן מייסון, בשנת 1822, לאחר המקור של ג'ון ג'ונסטון
מייסון נולד בבוסטון בפרובינציית מפרץ מסצ'וסטס ב-12 בספטמבר 1756. הוא היה בנם של ג'ונתן מייסון (1725–1798) ומרים (לבית קלארק) מייסון (1724–1794).

הוא למד בבית הספר הלטיני של בוסטון בקולג' של ניו ג'רזי (כיום אוניברסיטת פרינסטון), והשלים את לימודיו ב-1774. לאחר לימודי משפטים, התקבל ללשכת עורכי הדין בשנת 1779.

### קריירה
בשנת 1780 נשא מייסון את הנאום השנתי לציון הטבח בבוסטון.

החל משנת 1795, מייסון היה שותף ב־Mount Vernon Proprietors, מפתח נדל"ן בשכונת ביקון היל בבוסטון. בסביבות שנת 1800 בנה לעצמו אחוזה ברחוב מאונט ורנון, בה התגורר עד סוף ימיו. בסביבות 1804 שכר את האדריכל צ'ארלס בולפינץ' לתכנן 4 בתים, גם הם ברחוב מאונט ורנון, עבור כל אחת מבנותיו; ארבעת הבתים עומדים עד היום.

### קריירה פוליטית
הוא כיהן כחבר בבית הנבחרים של מסצ'וסטס מ-1786 עד 1796.

מ-1797 עד 1798 כיהן במועצת מושל מסצ'וסטס ונבחר לשנתיים הבאות, והיה בסנאט של מסצ'וסטס מ-1799 עד 1800. לאחר התפטרותו של הסנאטור בנג'מין גודיו, נבחר לסנאט של ארצות הברית, שם כיהן מ-14 בנובמבר 1800 ועד 3 במרץ 1803. לאחר מכן חידש את עיסוקו בעריכת דין וכיהן שוב בסנאט של מסצ'וסטס מ-1803 עד 1804 ובבית הנבחרים של מסצ'וסטס מ-1805 עד 1808.

הוא כיהן כחבר בית הנבחרים של ארצות הברית מ-4 במרץ 1817 ועד 15 במאי 1820, ואז התפטר כדי להמשיך את עיסוקו בעריכת הדין.

### חיים אישיים
[שמאל|ממוזער| דיוקן גברת ג'ונתן מייסון מאת [גילברט סטיוארט, 1805]]
[שמאל|ממוזער| דיוקן בתו, אנה, מאת [גילברט סטיוארט, 1804]]
ב-13 באפריל 1779 נישא מייסון לסוזנה פאוול (1760–1836). יחד, הם היו הורים לחמש בנות ושני בנים:
* סוזן פאוול מייסון (1783–1841), שנישאה לד"ר ג'ון קולינס וורן, בנו של ד"ר ג'ון וורן, מייסד בית הספר לרפואה באוניברסיטת הרווארד.
* אליזבת מייסון (1784–1826), שנישאה לעורך הדין סמואל דאן פרקר, בנו של סמואל פארקר, הבישוף של מסצ'וסטס.
* אנה פאוול מייסון (1789–1861), שנישאה לאלמן הסקוטי פטריק גרנט ב-1807.
* מרים קלארק מייסון (1790–1861), שנישאה לאיש העסקים דייוויד סירס.
* ויליאם פאוול מייסון (1791–1867), שנישא להאנה רוג'רס, צאצאית של נשיא הרווארד ג'ון רוג'רס ושל תומאס דאדלי, מושל מושבת מפרץ מסצ'וסטס.
* מרי ברומפילד מייסון (1793–1874), שנישאה לסמואל הנרי פארקמן.
* ג'ונתן מייסון (1795–1884), שנישא לאיזבלה ויימן.

בין 1804 ל-1805 צייר גילברט סטיוארט את דיוקנו ושל אשתו סוזנה ובתו אנה.

מייסון מת בבוסטון, בגיל 75. הוא קבור בבית הקברות מאונט אובורן בקיימברידג', מסצ'וסטס.

### צאצאים
דרך בנו ויליאם הוא היה סבה של אליזבת רוג'רס מייסון קאבוט, אשתו של וולטר צ'נינג קאבוט (בנו של סמואל קאבוט הבן). אליזבת הייתה מעורבת בניהול המעון לנשים צבעוניות מבוגרות בבוסטון, כמו גם בארגון הסיוע לילדים והאגודה לחינוך לאישה.

## קישורים חיצוניים

* 
* 

## הערות שוליים

קטגוריה:אמריקאים ילידי מסצ'וסטס
קטגוריה:בוסטון: אישים
קטגוריה:סנאטורים חברי המפלגה הפדרליסטית
קטגוריה:חברי הסנאט של ארצות הברית ממסצ'וסטס
קטגוריה:חברי בית הנבחרים של ארצות הברית ממסצ'וסטס
קטגוריה:חברי בית הנבחרים של ארצות הברית מטעם המפלגה הפדרליסטית
קטגוריה:בוגרי אוניברסיטת פרינסטון
קטגוריה:אמריקאים שנולדו ב-1756
קטגוריה:אמריקאים שנפטרו ב-1831
אלומה (חקלאות)

ממוזער|אלומות חיטה ליד קינגס סומבורן. כאן האלומות הבודדות חוברו יחד ליצירת ערימה ("נערמו") לייבוש.
ממוזער|מכונת גזירה

**אלומה** (גם **עומר**) היא צרור גבעולי דגן (שיבולים) שגדלו בשדה ונקשרים יחד לאחר הקציר, שנעשה באופן מסורתי באמצעות מגל, ולאחר מכן בעזרת חרמש, או, מאז שנת 1872, שהומצא מכונת מקצרה-כובלת מכנית. הדבר נעשה על מנת להקל על ייבוש התבואה, אחסונה והובלתה.

ערמה של עומרים או אלומות נקראת . צרור קטן של שיבולים קצורות נקרא .

## היסטוריה
קוצרים מסורתיים עבדו בידיים, השתמשו בחרמשים לקצירת התובאה. הקצירה בשדה הדגן נעשתה בכיוון השעון, כשהם מתחילים מהקצה החיצוני ומסיימים במרכז. החיתוך בחרמש יצר שורת רווח של גבעולי דגן חתוכים משמאל לקוצר, ואם החיתוך נעשה בצורה מיומנת, ראשי הזרעים יהיו ממויינים פחות או יותר. 

לאחר מכן, הם נאספו הזרעים ונקשרו יחד לשיבולים, כשבאופן מסורתי השתמשו בגבעולים חתוכים אחרים על מנת לקשור. הקושרים, או צוות העוקב, הניחו את השיבולים בעמודות (סטוקים) כדי שיתייבשו. שלושה עד שמונה שיבולים מרכיבות כל עמודה, שהיא יוצרת מסגרת בצורת A שתומכת בעצמה, כאשר ראשי התבואה נפגשים בחלק העליון. בכך שלא הייתה מונחת על האדמה, הדבר גרם לתבואה להיות מאווררת היטב להתייבש במהירות, ומנע ממזיקים לגשת אליה. אלומות הייבוש הונחו מאוחר יותר ביד או על גבי עגלה. 

החפירה המסורתית של חבילות קציר כללה ידית עץ ארוכה, שני חוטים קצרים וגב מעוגל כדי להקל על הנחת החבילות. החיבלות שנאספו הועברו או עורמו לערימות (ערימות מקורות עשויות להגיע לגובה של מעל ל-20 רגל) או נלקחו לאסם לייבוש נוסף כדי להפריד את הגרעינים מהגבעולים.

## המהפכה התעשייתית
המיכון של החקלאות במדינות תעשייתיות, ובמיוחד הכנסת הקומביין באמצע המאה ה-19, הפך את האלומה לבלתי נחוצה, אך אלומות עדיין נמצאות בשימוש נרחב במקומות בהם הקציר עדיין נעשה ידנית או באמצעות מכונת קוצר-קושר.

## בתנ"ך
האלומה נזכרת בתנ"ך בסיפור חלום יוסף שראה את אלומות אחיו משתחווים לאלומה שלו: .

במקרא קיימת מנחת העומר.

## קישורים חיצוניים

* 

קטגוריה:פעולות חקלאיות
תחנת גרבטלה (מטרו רומא)

**גרבטלה** היא תחנה בקו B של המטרו של רומא.

## היסטוריה
זוהי תחנה עילית שנחנכה בשנת 1990 כדי להחליף את התחנה הקיימת משנת 1955, שהייתה ממוקמת במרחק של כ-200 מטרים משם. התחנה הישנה הייתה נגישה מפיאצה ג'יאנקרלו ולאורי, בעוד שהנוכחית משקיפה על ויה ג'יאצינטו פולינו.

## שירותים
בתחנה יש:
* 24x24 פיקסלים|Biglietteria מכונת כרטיסים אוטומטית
* 24x24 פיקסלים|WC שירותים

## תחבורה ציבורית העוברת בסמוך לתחנה
* 24x24 פיקסלים|Fermata autobus תחנת אוטובוס ATAC

ממוזער|הרכבת מגיעה אל תחנת גרבלטה
## קישורים חיצוניים

 
גרבטלה
דורון מיבלום

**דורון מיבלום** (4 באוגוסט 1944 – 18 ביולי 1999) היה שופט שכיהן כשופט ראשי בבית הדין האזורי לעבודה בחיפה.

נולד ב-4 באוגוסט 1944 בחיפה. בילדותו למד בבית הספר היסודי ע"ש ליאו בק בחיפה, ובנערותו בבית ספר תיכון בעיר. שימש כחבר במועצת התלמידים בבית הספר התיכון והיה חבר בתנועת הצופים. ב-1962 התגייס ושירת בפיקוד צפון ואחרי כן כמש"ק קשר בסיירת אגוז. השתחרר בשנת 1964 ולמד משפטים באוניברסיטה העברית עד שנת 1969. במהלך לימודיו שימש יושב ראש מועצת הסטודנטים בפקולטה למשפטים והיה ממייסדי כתב העת 'משפטים'. ב-1968 נישא למירי (לבית פרויד).

בשנת 1969 התמחה במשך חצי שנה בפרקליטות מחוז ירושלים ואחרי כן במשרד עורכי דין פרטי. בנובמבר 1969 הוסמך כעורך דין. בהמשך התנדב במשך שבע שנים להקמת החוג למשפט במדור ללימודי חוץ של אוניברסיטת חיפה. במקביל עבד כעורך דין במשרדו של אביו עו"ד מ. מיבלום. בשנים 1976–1979 התגייס לשירות קבע ושימש כסניגור פיקוד הצפון ובהמשך כשופט משפטאי בבית משפט צבאי בשכם. משנת 1979 עבד שב לעבוד במשרדו של אביו.

בשנת 1986 מונה לשופט בבית הדין האזורי לעבודה בנצרת. בשנת 1989 מונה לשופט הראשי בבית הדין האזורי לעבודה בחיפה ובשנת 1992 מונה לכהונה כשופט בפועל בבית הדין הארצי לעבודה.

בין ההליכים בהם טיפל היה לגבי מפעל חיפה כימיקלים, אשר ביקש לבטל את ההסכם הקיבוצי מול ההסתדרות וועד העובדים. מיבלום לא הכיר בביטול ההסכם הקיבוצי, אולם בערעור ביטל בית הדין הארצי ביטל את פסק דינו. עוד טיפל בסכסוכי עבודה ברפא"ל. בין היתר דחה תביעה של עובדי החברה שטענו לאפליה כיוון שנאלצו לפרוש בגיל מוקדם במסגרת הסכם קיבוצי. ב-1988 קבע כי סגירת מפעל אינה מהווה הפרה של הסכם עבודה.

נפטר מהתקף לב בביתו בחיפה ב-18 ביולי 1999. נקבר בבית העלמין חוף הכרמל בחיפה. על שמו נקרא רחוב בחיפה במורדות המערביים של הכרמל.

## הערות שוליים

קטגוריה:נשיאי בתי הדין האזוריים לעבודה
קטגוריה:בוגרי האוניברסיטה העברית בירושלים: משפטים
קטגוריה:שופטים צבאיים
קטגוריה:פרקליטי הפרקליטות הצבאית
קטגוריה:אישים הקבורים בבית הקברות חוף הכרמל
קטגוריה:ישראלים שנולדו ב-1944
קטגוריה:ישראלים שנפטרו ב-1999
LNZ צ'רקאסי

**מועדון כדורגל LNZ צ'רקאסי** (באוקראינית: **Футбольний клуб ЛНЗ Черкаси**) או בקיצור **LNZ** הוא מועדון כדורגל מהעיר צ'רקאסי שבאוקראינה, המשחק בליגת העל האוקראינית. המועדון נוסד בשנת 2006 והוא מארח את משחקיו באצטדיון צנטרלני שבצ'רקאסי המכיל 10,321 מקומות. המועדון נמצא בבעלות קבוצת LNZ ומכאן שמו. 

## היסטוריה
המועדון נוסד בעיר שפולה בשנת 2006 על ידי דמיטרו קרבצ'נקו מנהל מפעל הזרעים לבדין המקומי. המועדון נקרא בתחילה **LNZ-לבדין שפולה** ובשנים הראשונות שלו שיחק בליגות האזוריות. כשב-2009 זכה באליפות האזורית של מחוז צ'רקאסי בה זכה פעם נוספת בשנת 2011. בשנת 2013 עבר המועדון לייצג את הכפר לבדין שבמחוז צ'רקאסי ושינה את שמו ל-**LNZ-לבדין לבדין.** בעונת 2017/2018 זכה המועדון בגביע אוקראינה לקבוצות חובבות. ובעונה לאחר מכן עונת 2018/2019 הצליח המועדון לראשונה לעבור סיבוב בגביע האוקראיני כשהפתיע את המועדון המקצעוני פוליסיה ז'יטומיר מהליגה השנייה לאחר דו-קרב פנדלים. 

בשנת 2020 שינה המועדון את שמו מ**LNZ-לבדין לבדין** ל-**LNZ לבדין**, ובתחילת שנת 2021 שינה את הרישום מלבדין לצ'רקאסי והציג לוגו חדש, במקביל להגשת בקשה לקבלת מעמד של מועדון מקצועי. בעונת 2021/2022 החל המועדון לשחק בליגה האוקראינית השנייה שהיא הליגה השלישית בחשיבותה באוקראינה. העונה הראשונה של LNZ בכדורגל המקצועני הופסקה בשיאה בעקבות הפלישה הרוסית לאוקראינה. אך צ'רקאסי שהייתה במקום השלישי בזמן הפסקת הליגה עלתה לליגה הראשונה לקראת עונת 2022/2023. 

בעונת 2022/23, סיימה LNZ במקום השלישי בליגה הראשונה ועלתה לפלייאוף העלייה לליגת העל, שם גברה בסיכום צמד משחקים על אינהולץ פטרובה והפכה לקבוצה הראשונה ממחוז צ'רקאסי שמעפילה לליגת העל האוקראינית. את עונת הבכורה שלה בליגת העל עונת 2023/2024 סיימה LNZ במקום ה-7 בליגה.

## שמות המועדון לאורך השנים
* 2006–2013: **FC Shpola-LNZ-Lebedyn Shpola**
* 2013–2021: **FC LNZ-Lebedyn Lebedyn**
* 2021-הווה: **FC LNZ Cherkasy**

## קישורים חיצוניים

* 

## הערות שוליים

קטגוריה:קבוצות כדורגל אוקראיניות
קטגוריה:קבוצות כדורגל שהוקמו ב-2006
קטגוריה:קבוצות כדורגל ששיחקו בליגה הבכירה באוקראינה
קטגוריה:דפים עם תרגומים שלא נסקרו
אניס חאג' מוסא

**אניס חאג' מוסא** (בערבית: **أنيس حاج موسى**, בצרפתית: **Anis Hadj Moussa**; נולד ב-11 בפברואר 2002 בפריז שבצרפת) הוא כדורגלן אלג'יראי-צרפתי המשחק בעמדת קשר הכנף בקבוצת פיינורד מליגת העל ההולנדית ובנבחרת אלג'יריה.

## קריירת מועדונים
חאג' מוסא נולד בפריז שבצרפת. הוא שיחק במחלקות הנוער של US טורסי, FC מונפרמיי ולאנס. בשנת 2021 החל לשחק בקבוצת המילואים של לאנס, ובקיץ 2022 חתם באולימפיק שרלרואה מהליגה הבלגית השלישית.

ב-9 ביוני 2023 חתם חאג' מוסא בפטרו אייסדן, העולה החדשה לליגת המשנה הבלגית. הוא ערך 16 הופעות ליגה במדי המועדון, בהן הבקיע שער אחד.

ב-6 בפברואר 2024 הושאל חאג' מוסא עד לתום עונת 2023/2024 לוויטסה ארנהם מליגת העל ההולנדית. הוא ערך 14 הופעות ליגה במדי המועדון, בהן הבקיע שער אחד.

ב-3 באפריל 2024 חתם על חוזה לחמש שנים בפיינורד מליגת העל ההולנדית.

## קריירה בינלאומית
חאג' מוסא שיחק בנבחרות הצעירות של אלג'יריה. ב-22 במרץ 2024 ערך את הופעת הבכורה שלו בנבחרת אלג'יריה, בניצחון 3-2 על נבחרת בוליביה במשחק ידידות.

נכלל בסגל הנבחרת לטורניר גביע אפריקה לאומות 2025.

## תארים
;פיינורד
* מגן יוהאן קרויף (1): 2024

## קישורים חיצוניים

## הערות שוליים

קטגוריה:כדורגלנים אלג'יראים
קטגוריה:קשרי כדורגל אלג'יראים
קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני ויטסה ארנהם
קטגוריה:כדורגלני פיינורד
קטגוריה:כדורגלני נבחרת אלג'יריה
קטגוריה:כדורגלני גביע אפריקה לאומות 2025
קטגוריה:צרפתים שנולדו ב-2002
קונרד הארדר

**קונרד הארדר וייבל שאנדורף** (בדנית: **Conrad Harder Weibel Schandorf**; נולד ב-7 באפריל 2005 בהולטה שבדנמרק) הוא כדורגלן דני המשחק בעמדת החלוץ בקבוצת ר.ב. לייפציג ובנבחרת דנמרק.

## קריירת מועדונים
הארדר גדל במחלקות הנוער של BSV, פ.צ. קופנהגן ונורשלן. בשנת 2023 החל לשחק בקבוצה הבוגרת של נורשלן במסגרת ליגת העל הדנית, ובסך הכל ערך 31 הופעות ליגה במדי המועדון, בהן הבקיע שבעה שערים.

ב-2 בספטמבר 2024 חתם הארדר על חוזה לחמש שנים בספורטינג ליסבון מליגת העל הפורטוגלית. ב-17 בספטמבר ערך את הופעת הבכורה שלו במועדון, בניצחון 0–2 על ליל במסגרת שלב הבתים של ליגת האלופות לעונת 2024/2025. ב-22 בספטמבר ערך את הופעת הבכורה שלו בליגה, בניצחון 0–3 על אבש פוטבול במסגרת המחזור השישי לעונת 2024/2025, בו הבקיע את שער הבכורה שלו במועדון.

## קישורים חיצוניים

## הערות שוליים

קטגוריה:כדורגלנים דנים
קטגוריה:חלוצי כדורגל דנים
קטגוריה:כדורגלני נורשלן
קטגוריה:כדורגלני ספורטינג ליסבון
קטגוריה:כדורגלני נבחרת דנמרק
קטגוריה:כדורגלני ר.ב. לייפציג
קטגוריה:דנים שנולדו ב-2005
לאבא שלי יש סולם (שיר של עמיר בניון וששון איפרם שאולוב)

"**לאבא שלי יש סולם**" הוא סינגל שהוקלט על ידי שני הזמרים הישראלים עמיר בניון וששון איפרם שאולוב. הוא יצא לאור ב-29 באוקטובר 2024 על ידי פרויקט ותן חלקנו, והופץ לשירותי הסטרימינג על ידי P.I.L.

## רקע וכתיבה
"לאבא שלי יש סולם" נכתב, הולחן והופק על ידי תלמידי "ותן חלקנו". שמו שאוב מהשורה הראשונה בשיר "אבא שלי". השיר עוסק בחיבור עמוק בין האדם לעצמו, לחברה ולאלוהים. בפתיחה מודגשות תחושות האחדות והאהבה בין בני האדם, תוך התייחסות לחשיבות של אמפתיה, כנות ואמונה באור הקיים בכל אחד. הדימוי של "כמים הפנים בלב אדם" מסמל את ההשתקפות הפנימית של רגשות האדם, ואת ההשפעה ההדדית בינינו. כמו כן, יש קריאה להכיר באמת שבסיפורים ובמורשת ההיסטורית של העם היהודי.

בחלק השני, השיר פונה לתפיסה עמוקה של תקווה ורצון לשינוי. דימוי הסולם, המגיע עד "סוף העולם", מסמל את השאיפה להתעלות רוחנית ותיקון אישי. השיר מזכיר את חשיבות החמלה, העידוד והנטייה לדון כל אדם לכף זכות.

## הצלחה מסחרית
"לאבא שלי יש סולם" הושמע רבות בתחנות הרדיו השונות בישראל. הוא דורג בשיאו במקום השמיני במצעד המדיה פורסט, המבוסס על נתוני האיירפליי השבועיים בישראל.

לשיר יצאו כמה גרסאות כיסוי, בין השאר דואט של יוסף חיים של'שמחות ושל בצלאל שמיר, וקאבר של יענקי היל.

נכון לספטמבר 2025 לשיר יש למעלה מ-13 מיליון צפיות ביוטיוב.

## מיקומי שיא

## קישורים חיצוניים
* 

## הערות שוליים

קטגוריה:שירי עמיר בניון
קטגוריה:שירי ששון איפרם שאולוב
קטגוריה:שירים בעברית
קטגוריה:שירים על אלוהים
אהובתי כבר לא רואה אותי

"**אהובתי כבר לא רואה אותי**" הוא סינגל שיווקי שהוקלט על ידי הזמר הישראלי עומר אדם. הוא פורסם ב-10 בנובמבר 2024, יחד עם כל רצועות אלבומו השמיני של אדם, "לחנים שבורים".

## רקע וכתיבה
השיר נכתב על ידי טל קסטיאל, שגם הלחין אותו לצד עדן אטד. על הפקתו המוזיקלית היו אטד ורז קופרמן אחראים. "אהובתי כבר לא רואה אותי" מתאר מערכת יחסים סוערת, מלאת כאב ואכזבה. בפתיחה מתוארת תחושת חידלון, כשהדובר מרגיש לכוד במעגל של שברון לב וכאב עקב אהובתו. החליפה שבארון מסמלת סיום או פרידה בלתי נמנעת, והדובר מעלה שאלות על ההיגיון במערכת היחסים שנראה כי היא מובילה אותו לשיגעון ולרצון להתרחק ולהיעלם.

בחלק השני שומע הדובר "מלאך" בחלום שמדריך אותו לעזוב, ומודה שהמצב הנוכחי "כבר לא טוב". הוא מתמודד עם שקרים, אכזבות ותחושת חוסר הערכה מציד אהובתו, שמפסיקה "לראות אותו". הפזמון מדגיש את הקונפליקט הפנימי – בין האהבה העמוקה והסוערת לבין הכאב שנגרם כתוצאה מהטעויות והאכזבות שהצטברו. בסיום, נשארת תחושת התסכול מכך שהאהבה לא הדדית, והמרחק הרגשי הולך וגדל.

## הצלחה מסחרית
"אהובתי כבר לא רואה אותי" הפך ללהיט עם יציאת האלבום. הוא דורג במקום השני ב ובהיטליסט.

## מיקומי שיא

### מצעדי סוף שנה

## הערות שוליים

קטגוריה:שירי עומר אדם
קטגוריה:שירים בעברית
קטגוריה:שירים על כאב לב
Luther

"**Luther**" הוא שיר של הראפר האמריקאי קנדריק לאמאר והזמרת האמריקאית סיזה. הוא יצא לאור כסינגל השני מתוך אלבום האולפן השישי של לאמאר, *[[GNX]]* (2024). השיר נכתב על ידי לאמאר, סיזה, אטיה בוגס, סמואל דו ומרווין גיי, והופק על ידי סאונווייב, ג'ק אנטונוף, ברידג'וואי, אם-טק ורוז לילה.

## הרכב
"Luther" היא "בלדת אהבה" המודגשת על ידי קטעי מיתר שונים כנגד 808 פעימות והיי-האטים. הוא כולל דגימה של "If This World Were Mine", שנכתב על ידי מרווין גיי ובוצע על ידי לותר ואנדרוס ושריל לין, ומתבסס על שם השיר מההתחלה. לאמאר במשלוח "חד-גוני" מתחיל את "סיפור האהבה" בכך שהוא מתוודה על אהבתו לגיבורה, ככל הנראה "עובדת מין" או "אישה מופקרת" לא מובנת. סיזה נכנסה במהלך הפזמונים כדי לשקף מנקודת המבט של האישה שלאמאר הכיר למאזין לפני כן. הפזמון מורכב מהרמוניות בין לאמאר לסיזה, בעוד שהקולות של האחרונה מודגשות יותר ומרובדות מאלו של לאמאר.

## הערכה ביקורתית

### רשימות סוף שנה

## הצלחה מסחרית
השיר הוביל את מצעד בילבורד הוט 100 כארבעה שבועות ברציפות. השיר הפך לשיר השישי של לאמאר במקום הראשון ולשלישי של סיזה. זהו גם השיר הראשון של לאמאר שמחזיק במקום הראשון במשך ארבעה שבועות רצופים, לאחר ששיריו "Not Like Us" ו-"Like That" החזיקו במקום הראשון במשך שלושה שבועות כל אחד.

ביוני 2025 השיר שהה 27 שבועות במקום הראשון במצעד שירי הראפ, שיא מאז שהמצעד הושק במרץ 1989 ועבר את השיר "Not Like Us" של לאמאר, ששהה 26 שבועות במקום הראשון בשנים 2024–2025.

## פרסים ומועמדויות

## מיקומי שיא

### מצעדי סוף שנה

## הערות שוליים

קטגוריה:שירי קנדריק לאמאר
קטגוריה:שירי סיזה
קטגוריה:שירים באנגלית
קטגוריה:שירים שהופקו על ידי ג'ק אנטונוף
קטגוריה:סינגלים שהגיעו למקום הראשון בניו זילנד
לאוני

**לאוני** (במראטהית: **लावणी**; באופן מילולי: "יופי") הוא ז'אנר מוזיקלי שפותח במהלך המאה ה-17 בהודו. ז'אנר זה פופולרי בעיקר במדינת מהאראשטרה ובאזור ההיסטורי מאלווה שבהודו.

יצירות מהז'אנר משלבות שירה וריקודי עם הודים מסורתיים בשילוב נגינה על כלי ההקשה דולאק  במקצב עוצמתי ומהיר. יתר על כן, לשירי הז'אנר יש ליריקה בנושאי חברה, דת ופוליטיקה, והיא בדרך כלל רגישה, חריפה וסאטירית, ולעיתים אף מכילה תכנים מיניים, כמו ביצירה *Lavani Songs* מהאוסף Prakrit Gathas של הלה. במקור, מופעי לאוני היו סוג של בידור וחיזוק מורל לחיילים העייפים. מופעים אלו תרמו לפיתוחו של התיאטרון העממי המראטהי.

אמני הז'אנר מופיעים בדרך כלל באווירה תיאטרלית, בלבוש סארי ותכשיטים (בעיקר עגילים, חגורות, וצמידים) עם בינדי על המצח ושיער אסוף בתסרוקת קוקו.

## קישורים חיצוניים

## הערות שוליים

קטגוריה:מוזיקה הודית
קטגוריה:המאה ה-17
קטגוריה:מהאראשטרה
תבשיל שעועית ירוקה

ממוזער|מנה של תבשיל שעועית ירוקה
**תבשיל שעועית ירוקה** (אנגלית: Green bean casserole) הוא תבשיל אפוי אמריקאי שמורכב בעיקר מגרגרי שעועית ירוקה, מרק פטריות קרם ובצל פריזאי (בצל פריזאי הוא בצל שטוגן עד קריספיות). התבשיל הפך לפופולרי בארצות הברית ממתכון שפורסם על קופסת מרק החל משנות ה-50.

תבשיל שעועית ירוקה הוא תוספת פופולרית בארוחות חג ההודיה בארצות הברית ותואר כ"איקוני". המתכון נוצר ב-1955 על ידי דורקאס ריילי בחברת קמפבל סופ. נכון לשנת 2020, חברת קמפבל העריכה שהתבשיל מוגש ב-20 מיליון ארוחות חג ההודיה בארצות הברית מדי שנה ו-40% מהמכירות של מרק פטריות שמנת של החברה משמשות להכנת גרסה של התבשיל.

## הערות שוליים

קטגוריה:המטבח האמריקאי
קטגוריה:מאכלי ירקות
קטגוריה:מאכלי שעועית
קטגוריה:מאכלי חג ההודיה
Squabble Up

"**Squabble Up**" הוא שיר שנכתב והוקלט על ידי הראפר האמריקאי קנדריק לאמאר, מתוך אלבום האולפן השישי שלו, *[[GNX]]* (2024). הוא יצא לאור כסינגל המוביל מתוך האלבום ב-26 בנובמבר 2024. לאמאר הפיק את השיר עם סאונווייב, ג'ק אנטונוף וברידג'וואי, עם הפקה נוספת של אם-טק. הוא דוגם את שיר הפריסטייל "When I Hear Music" (1984) של דבי דב.

השיר נכנס ישירות למקום הראשון במצעד הבילבורד הוט 100. זה שירו החמישי של לאמאר בכלל והשלישי שהגיע להישג זה בשנת 2024. בכך הפך לאמאר לאמן עם המספר הגדול ביותר של להיטים שהגיעו למקום הראשון ב-2024.

## רקע וקידום
ב-4 ביולי 2024, לאמאר הוציא את הווידאו קליפ לשיר הדיס שלו המכוון כלפי הראפר הקנדי דרייק, "Not Like Us". הוא התחיל את הקליפ בקטע בן 15 שניות מתוך השיר. ב-13 באוקטובר, קבוצת פורמולה 1 של מרצדס AMG השתמשה בשיר על מנת לקדם את עונת המרוצים הבאה. עשרה ימים בלבד לאחר מכן, השיר נוגן במהלך שידור NBA של משחק של לוס אנג'לס לייקרס ומינסוטה טימברוולבס. כל אלו הפכו את השיר לוויראלי בטיקטוק, ומעריצים דחפו להוצאת השיר באופן רשמי בקרוב. הרצועה יצאה לאור כרצועה השנייה באלבומו השישי של לאמאר, *[[GNX]]* שיצא בהפתעה ב-22 בנובמבר 2024.

## וידאו קליפ
וידאו קליפ בבימויו של קלמטיק יצא לאור ב-25 בנובמבר 2024. התפאורה והצילום מהווים מחווה לקליפ של "The Next Movement", מתוך האלבום *Things Fall Apart* (1999) של דה רוטס. הוא מכיל מספר רב של איסטר אגס, ובמקביל גם חוגג ועושה כבוד הן לתרבות והן למוזיקה של קליפורניה, ההיפ הופ של החוף המערבי, הג'י-פאנק, מוזיקת הייפי וצ'יקאנו ראפ, תרבות אפרו-אמריקאית, הקליפורניוס ותנועת צ'יקאנו, באמצעות התייחסויות מרובות, כגון הדגל האפרו-אמריקאי, הפנתרים השחורים, מצעד חג המולד של קומפטון, הראפרים המנוחים נייט דוג ומק דרה, תוכנית הטלוויזיה Soul Train (1971–2006), הסרט "סכנה לציבור" (1993), עטיפות האלבומים *Black Moses* (1971) של אייזק הייז, *Power* של אייס-טי ו-*In a Major Way* (1995) של אי-40, יוזמת "Jesus Saves Gangsters Too!" של תנועת גנגסטר מיניסטריס, תוך הכרה בעבודתם במחוז קרנשאו בדרום מרכז לוס אנג'לס, ובמעורבותם נגד אלימות קהילתית ומאבקם למען צדק חברתי, וכן, רכב נמוך מותאם אישית של ה-Buick Grand National Experimental (GNX) בהפקה מוגבלת ואנשים שרוכבים על אופני מגרד, ואלמנטים רבים אחרים המופיעים במהלך הקליפ. לאמאר מופיע כשהוא רוקד לצלילי השיר, כשבשלב מסוים הוא יושב וקורא ספר עם הכותרת "How to Be More Like Kendrick for Dummies" ("איך להיות יותר כמו קנדריק לטיפשים"), והוא משחזר ביקור באנדרטת זיכרון של נפטר אלמוני.

## פרסים ומועמדויות

## מיקומי שיא

### מצעדי סוף שנה

## קישורים חיצוניים

## הערות שוליים

קטגוריה:שירי קנדריק לאמאר
קטגוריה:שירים באנגלית
קטגוריה:שירים שהופקו על ידי ג'ק אנטונוף
קטגוריה:סינגלים שהגיעו למקום הראשון במצעד הבילבורד הוט 100
ראגה רוק

**ראגה רוק** (באנגלית: **Raga rock**) הוא ז'אנר מוזיקלי משנות ה-1960 של מוזיקת רוק ומוזיקת פופ עם השפעות של מוזיקה הודית ורוק פסיכדלי, בין אם במבנה שלה, בגוון שלה, או בשימוש שלה בכלי נגינה הודיים, כגון סיטאר, טנפורה  וטאבלה. המונח "ראגה" מתייחס למצבים המלודיים הספציפיים במוזיקה ההודית הקלאסית.

לפי המוזיקולוג ג'ונתן בלמן, הז'אנר "מתאר כל שיר רוק הודי או מזרחי, בין באמצעות סיטאר או כל כלי אחר דומה". עיתונאי המוזיקה רוב צ'פמן אמר שחלק מהיציורת שתויגו כראגה רוק שגויות מאחר שהן תויגו כך רק בגלל "שימוש בתכונות אקזוטיות של סגנונות נגינה לא אירופאיים".

יצירות ראגה רוק מכילות אלמנטים מהמוזיקה הקלאסית ההודית, בין היתר נגינה בסיטאר, שימוש בצלילי דרון  של טנפורה  והרמוניום, מגנינות מודאליות המבוססות על מוזיקה הודית, קישוטים ווקאליים, מקצבים מאחדים, קריאה ותגובה בין כלי המוזיקה המשקפים את הקו הקולי, וכן נושאים ליריים הקשורים למיסטיקה והינדואיזם.

בין המוזיקאים המשפיעים על הז'אנר היה ראווי שנקר.

## ראו גם
* מוזיקה פסיכדלית

## לקריאה נוספת

* 
* 
* 
* 


## הערות שוליים

קטגוריה:סגנונות רוק
קטגוריה:מוזיקה הודית
קטגוריה:שנות ה-1960 במוזיקה
אינהולץ פטרובה

**מועדון כדורגל אינהולץ פטרובה** (באוקראינית: **Футбольний клуб Інгулець Петрове**) הוא מועדון כדורגל מהעיר פטרובה שבמחוז קירובוהראד באוקראינה, המשחק בליגת המשנה האוקראינית. המועדון נוסד בשנת 2013 והוא מארח את משחקיו באצטדיון אינהולץ שבפטרובה המכיל 1,720 מקומות.

## היסטוריה
המועדון נוסד באביב 2013 בכפר ולודימיריבקה שבמחוז המשנה אולקסנדריה, בקירובוהראד ונקרא בהתחלה **אהרופירמה פיאטיחסקה ולודימיריבקה** (**FC Ahrofirma Pyatykhatska Volodymyrivka)** מכיוון שנותן החסות של הקבוצה היה אחד מהמפעלים החקלאיים הגדולים של מחוז קירובוהראד. בעונתה הראשונה של הקבוצה סיימה אהרופירמה כסגנית אלופת מחוז קירובוהראד. בשנתיים הראשונות לאחר הקמתה התחרתה הקבוצה בתחרויות המחוזיות של מחוזות קירובוהראד ודניפרופטרובסק. ב-2014 התחרתה הקבוצה בליגה החובבנית האוקראינית והגיעה עד לגמר שם הפסידה.

בפברואר 2015 שונה שם המועדון ל**אינהולץ** הוא עבר לפטרובה והמשיך להתחרות בליגה החובבנית, אך במהלך העונה נרשם כמועדון מקצועי והצטרף לליגת הכדורגל המקצוענית של אוקראינה. כשבעונת 2015/2016 התחיל להתחרות בליגה האוקראינית השנייה, שהיא הליגה השלישית בחשיבותה באוקראינה. אינהולץ סיימה את עונת 2015/2016 במקום השלישי בליגה השנייה והעפילה לליגה הראשונה. בעונתה הראשונה בליגה הראשונה סיימה אינהולץ במקום ה-13 מתוך 18 קבוצות. אך בעונתה השנייה, עונת 2017/2018 סיימה הקבוצה במקום ה-4 והייתה רחוקה רק 2 נקודות מהעפלה לפלייאוף העלייה לליגת העל האוקראינית.

עונת 2018/2019 הייתה פחות מוצלחת עבור אינהולץ בליגה, כשהקבוצה סיימה רק במקום ה-7, אך בגביע הגיעה אינהולץ להישג היסטורי כשהעפילה לגמר, והייתה לקבוצה הראשונה באוקראינה שאינה משחקת בליגת העל ומעפילה לגמר הגביע  במשחק עצמו הפסידה אינהולץ בתוצאה 0–4 לשחטאר דונצק. אינהולץ המשיכה להשתפר ואת עונת 2019/2020 היא סיימה במקום השלישי שזיכה אותה להעפיל לראשונה בתולדותיה לליגת העל.

אינהולץ שיחקה בליגת העל 3 שנים, עד שבסיום עונת 2022/2023 נשרה חזרה לליגה הראשונה לאחר שסיימה במקום ה-14 בליגה והפסידה בפלייאוף בצמד משחקים נגד LNZ צ'רקאסי. בעונת החזרה שלה לליגה הראשונה עונת 2023/2024 זכתה אינהולץ באליפות הליגה הראשונה ושבה חזרה לליגת העל האוקראינית. אך לאחר עונה אחת בלבד ירדה לליגה הראשונה.

## תארים
* **[[הליגה האוקראינית הראשונה]]**
** אלופה (1): 2023/2024

## קישורים חיצוניים

* 

## הערות שוליים

קטגוריה:קבוצות כדורגל אוקראיניות
קטגוריה:קבוצות כדורגל שהוקמו ב-2013
קטגוריה:קבוצות כדורגל ששיחקו בליגה הבכירה באוקראינה
קטגוריה:דפים עם תרגומים שלא נסקרו
פפירוס ברלין 6619

ממוזער|שמאל|300px|פפירוס ברלין 6619, כפי ששוחזר בשנת 1900 על ידי שאק-שקנבורג
**פפירוס ברלין 6619**, הנקרא בפשטות **פפירוס ברלין** כאשר ההקשר מבהיר זאת, הוא אחד המקורות העיקריים של המתמטיקה המצרית העתיקה. אחת משתי הבעיות המתמטיות על הפפירוס עשויה להצביע על כך שהמצרים הקדמונים פיתחו גרסה מוקדמת של משפט פיתגורס.

## תיאור, תיארוך ומוצא
פפירוס ברלין 6619 הוא מסמך פפירוס מצרי עתיק מתקופת הממלכה התיכונה, במחצית השנייה של השושלת השתים-עשרה (1990–1800 לפנה"ס לערך) או השלוש-עשרה (סביבות 1800 לפנה"ס – 1649 לפנה"ס). שני החלקים הניתנים לקריאה פורסמו על ידי הנס שאק-שקנבורג ב-1900 וב-1902.

## הקשר למשפט פיתגורס
פפירוס ברלין מכיל שתי בעיות, הראשונה מוצגת כ"שטח ריבוע של 100 השווה לזה של שני ריבועים קטנים יותר. כאשר אורך צלע אחת היא ½ + ¼ מאורכה של הצלע השנייה." העניין בשאלה עשוי להציע ידע מסוים על משפט פיתגורס, אם כי הפפירוס מראה רק פתרון פשוט למשוואה מדרגה שנייה אחת. במונחים מודרניים, המשוואות הבו-זמניות x2 + y2 = 100 ו-x = (3/4)y מצטמצמות למשוואה הבודדת y: ((3/4)y)2 + y2 = 100, ונותנות את הפתרון y = 8 ו x = 6.

## ראו גם
* פפירולוגיה
* שבר מצרי

## הערות שוליים

## קישורים חיצוניים

* Simultaneous equation examples from the Berlin papyrus
* Two algebra problems compared to RMP algebra
* Two suggested solutions


קטגוריה:פפירוסים מצריים
פירס צ'ארלס

**פירס ג'וזף צ'ארלס** (באנגלית: **Pierce Joseph Charles**; נולד ב-21 ביולי 2005 במנצ'סטר שבאנגליה) הוא כדורגלן צפון אירי-אנגלי המשחק בעמדת השוער בקבוצת שפילד ונסדיי מהפוטבול ליג צ'מפיונשיפ ובנבחרת צפון אירלנד.

## קריירת מועדונים
צ'ארלס גדל במחלקות הנוער של מנצ'סטר סיטי ושפילד ונסדיי. בחודש אוקטובר 2022 חתם על חוזה מקצועני בשפילד ונסדיי. ב-26 בינואר 2024 ערך את הופעת הבכורה שלו בקבוצה הבוגרת של המועדון, בתיקו 1-1 נגד קובנטרי סיטי במסגרת הסיבוב הרביעי של גביע ה-FA לעונת .

## קריירה בינלאומית
ב-12 באוקטובר 2024 ערך צ'ארלס את הופעת הבכורה שלו בנבחרת צפון אירלנד, בתיקו 0-0 נגד נבחרת בלארוס במסגרת ליגת האומות 2024/2025.

## קישורים חיצוניים

## הערות שוליים

קטגוריה:כדורגלנים צפון אירים
קטגוריה:שוערי כדורגל צפון אירים
קטגוריה:כדורגלנים אנגלים
קטגוריה:שוערי כדורגל אנגלים
קטגוריה:כדורגלני שפילד ונסדיי
קטגוריה:כדורגלני נבחרת צפון אירלנד
קטגוריה:אנגלים שנולדו ב-2005
וואן פיס: הסרט

**וואן פיס: הסרט** (ביפנית: **ワンピース**) הוא סרט אקשן-הרפתקאות-פנטזיה בסגנון אנימה משנת 2000, אשר מבוסס על סדרת המאנגה והאנימה הפופולרית של אייצ'ירו אודה "וואן פיס". הסרט בוים על ידי ג'ונג'י שימיזו והופק על ידי טואי אנימציה. זהו הסרט העלילתי הראשון בסדרת סרטי וואן פיס ועלילתו מתרחשת במהלך הארק הראשון של הסדרה, על אף שזהו סיפור מקורי ולא עיבוד לסיפור מהמאנגה.

הקרנת הבכורה של הסרט התקיימה ביפן ב-4 במרץ 2000. הסרט גרף מעל ל-2.16 מיליארד ין ביפן.

## תקציר העלילה
הפיראט הידועה לשמצה אל דראגו וצוותו יוצאים למסע בעקבות האוצר של הפיראט וונאן, אשר לפי השמועות אמור להכיל כמות גדולה של זהב. לאורך הדרך הם נתקלים בצוות שודדי כובע הקש, והם גונבים מהם את האספקה שלהם. בעקבות כך צוות שודדי כובעי הקש יוצאים בעקבותיהם ומחליטים בהמשך לנסות ולמצוא את האוצר של וונאן לפני הצוות של אל דראגו.

בעזרתו של נער בשם טוביו צוות כובעי הקש מצליחים להגיע לאי בו נמצא האוצר של וונאן, ולבסוף הם מוצאים את תיבת האוצר, אך להפתעתם, התיבה מכילה בתוכה את השלד של הפיראט וונאן ומכתב בו הוא מסביר שהוא ויתר על הונו משום שהוא הבין שזה לא יביא לו אושר בחייו. בהמשך צוות כובעי הקש נלחמים בצוותו של אל דראגו ומצליחים להביס אותם, ובסוף הסרט הם מפליגים משם אל ההרפתקה הבאה שלהם.

## מדבבים

## הפקה
הסרט הופק על ידי חברת טואי אנימציה ובוים על ידי ג'ונג'י שימיזו. התסריט של הסרט נכתב על ידי מאת מיצ'ירו שימאדה. העיצובים של הדמויות משקפים את סגנון האמנות של הכרכים הראשונים בסדרת המאנגה וואן פיס.

## מוזיקה
בסרט נעשה שימוש בשיר הפתיחה ושיר הסיום מהעונה הראשונה של סדרת האנימה וואן פיס - שיר הפתיחה  מאת הירושי קיטאדני, ושיר הסיום "Memories" מאת מאקי אוטסוקי.

פסקול הסרט הולחן על ידי קוהיי טנאקה, אשר יצר גם את המוזיקה של סדרת האנימה וואן פיס. המוזיקה מהסרט נכללה גם באלבום "One Piece: Music And Song Collection" שיצא לשווקים ב-18 במרץ 2000 וכלל גם את הפסקול של סדרת האנימה וואן פיס.

## מדיה ביתית
הסרט יצא לשווקים ל-DVD ב-21 בינואר 2001, ומהדורת הבלו-ריי של הסרט יצאה לשווקים ב-21 בנובמבר 2009.

## קישורים חיצוניים

## הערות שוליים

קטגוריה:טואי אנימציה: סרטים
קטגוריה:סרטי 2000
קטגוריה:סרטי אנימה מ-2000
קטגוריה:סרטי אנימה
קטגוריה:וואן פיס: סרטים
לה מינור

**לה מינור** הוא סולם מינורי המבוסס על לה, סי, דו, רה, מי, פה וסול. ביצירות הכתובות בלה מינור אין סימני היתק - לא במולים ולא דיאזים. הסולם המקביל שלו הוא דו מז'ור והסולם היחסי שלו הוא לה מז'ור.

## מידע כללי
סולם המינור הטבעי הוא:

:  {
\omit Score.TimeSignature \relative c* {
 \cadenzaOn a b c d e f g a g f e d c b a2 } \addlyrics { a b c d e f g a g f e d c b a }
}
</score>

בסולם לה מינור הרמוני, התו סול הופך לסול דיאז. סולם לה מינור הרמוני:

: <score sound="1"> {
\omit Score.TimeSignature \relative c* {
 \cadenzaOn a^"A harmonic minor scale" b c d e f gis a gis f e d c b a2} \addlyrics { a b c d e f g♯ a g♯ f e d c b a }
}


בסולם לה מינור מלודי נוספים הדיאזים פה וסול, וחוזרים להיות בקרים בסולם היורד:

:  {
\omit Score.TimeSignature \relative c'' {
 \cadenzaOn a^"A melodic minor scale (ascending and descending)" b c d e fis gis a g? f? e d c b a2} \addlyrics { a b c d e f♯ g♯ a g f e d c b a }
}


דרגות הסולם של לה מינור הן:

* טוניקה - לה מינורי
* סופרטוניקה - אקורד מוקטן מתו סי
* מדיאנטה – דו מז'ור
* סובדומיננטה – רה מינור
* דומיננטה - מי מינור
* סובמדיאנטה - פה מז'ור
* סובטוניקה – סול מז'ור

## יצירות בולטות שנכתבו בסולם

* יוהאן סבסטיאן באך
** סוויטה אנגלית מס' 2, BWV 807
** סונאטה מס' 2 בלה מינור, BWV 1003
** פרטיטה בלה מינור, BWV 1013
** קונצ'רטו לכינור בלה מינור, BWV 1041
* לודוויג ואן בטהובן
** סונאטה לכינור מס' 4, אופוס 23
** חמישיית מיתרים מס' 15, אופוס 132
** לאליזה
* יוהנס ברהמס
** הקונצ'רטו הכפול, אופוס 102
** שלישייה בלה מינור לקלרינט, פסנתר וצ'לו, אופוס 114
** רביעיית מיתרים מס' 2, אופוס 51/2
* פרדריק שופן
** אטיוד אופוס 10 מספר 2
** אטיוד אופוס 25 מספר 4
** אטיוד אופוס 25 מספר 11
** מזורקה אופוס 17, מס' 4
** מזורקה אופוס 59, מס' 1
** בולרו, אופוס 19
** פרלוד מס' 2 אופוס 28/2
** ולס אופוס 34 מס' 2, B. 150
** ולס שהתגלה ב-2024
* אנטונין דבוז'אק
** חמישיות מיתרים, מס' 1, 6 ו-7
** קונצ'רטו לכינור, אופוס 53
* אדווארד גריג
** קונצ'רטו לפסנתר, אופוס 16
** סונאטה לצ'לו, אופוס 36
* יוהאן נפומוק הומל - קונצ'רטו לפסנתר מס' 2, אופוס 85
* גוסטב מאהלר - סימפוניה מס' 6
* פליקס מנדלסון - סימפוניה מס' 3, הסקוטית 
* וולפגנג אמדאוס מוצרט
** סונאטה לפסנתר מס' 8, K. 310
** רונדו K. 511
* ניקולו פאגאניני - Caprice מס' 24
* סרגיי רחמנינוב
** רפסודיה על נושא של פגניני, אופוס 43
** סימפוניה מס' 3, אופוס 44
* פרנץ שוברט
** סונטות לפסנתר, D 537, D 784, D 845
** סונטה ארפג'ונה
* קלרה שומאן - קונצ'רטו לפסנתר, אופוס 7
* רוברט שומאן
** קונצ'רטו לפסנתר, אופוס 54
** קונצ'רטו לצ'לו, אופוס 129
* דמיטרי שוסטקוביץ' - קונצ'רטו לכינור מס' 1 אופוס 99
* אנטוניו ויואלדי - מספר קונצ'רטי לכינור

## קישורים חיצוניים

## הערות שוליים

קטגוריה:סולמות במוזיקה
מיכאל שחם (כנר)

**מיכאל שחם** (נולד ב-19 ביוני 2003) הוא כנר ישראלי. בשנת 2022 זכה במקום השני בתחרות הבינלאומית לכינור על שם פריץ קרייזלר, ובכך היה לישראלי הראשון שהגיע להישג זה בתחרות היוקרתית הזו .

## לימודים
מיכאל שחם התחיל את לימודי הנגינה בכינור בקונסרבטוריון הישראלי למוסיקה תל אביב אצל אביו, הכנר חגי שחם, ואצל הכנר ד"ר גיא פיגר.

מגיל אחת עשרה היה בן בית במרכז למוזיקה ירושלים והשתתף באופן קבוע בכל תוכניות המצוינות של המרכז - התוכניות למוזיקה קאמרית ע"ש דוד גולדמן, כיתות אמן בינלאומיות, הרכבים קאמריים והתזמורת הפילהרמונית הישראלית הצעירה.

בנוסף, השתתף בתוכנית הבין-לאומית לחינוך מוזיקלי ע"ש יאשה חפץ, בתוכנית בהדרכת יצחק פרלמן ובתוכנית "קשת אילון". במכון קרטיס למוזיקה למד אצל איידה קופיאן ושמואל אשכנזי, נכון ל-2024, הוא לומד באקדמיית קרונברג למוזיקה  שבגרמניה אצל מיכאלה מרטין.

## קריירה
במהלך חייו ניגן מיכאל שחם מוזיקה קאמרית עם הצ'לנים רפאל וולפיש, מיכה הרן, הלל צרי וצבי פלסר, הכנר גרגורי קלינובסקי והפסנתרנים איתמר גולן, אבדיס קוימג'אן, ארנון ארז ואורית וולף. הוא מנגן בכינור לנדולפי, בהשאלת קרן התרבות אמריקה-ישראל.

מיכאל הופיע על במות חשובות בעולם, ובהן המוזיקפריין בווינה, לינקולן סנטר בניו יורק, כנסת ישראל, ספריית הקונגרס בוושינגטון, מליאת האו"ם בניו יורק ובהקלטות רדיו וטלוויזיה. בגיל חמש עשרה הופיע כסולן עם התזמורת הפילהרמונית הישראלית, ומאז ניגן עם התזמורת הסימפונית ירושלים, התזמורת הסימפונית הישראלית ראשון לציון, התזמורת הסימפונית חיפה, הקאמרטה הישראלית ירושלים, התזמורת הקאמרית הישראלית וכן עם תזמורת רדיו וינה, התזמורת הסימפונית של מונטריאול, התזמורת הסימפונית הלאומית של קולומביה והתזמורת הפילהרמונית של טוקיו.

מיכאל שחם זכה בשנים האחרונות להכרה עולמית בזכות השיגיו המרשימים בתחרויות כינור בין-לאומיות. בשנת 2022 זכה בפרס במקום השני בתחרות לכינור ע"ש פריץ קרייזלר בווינה ביחד עם הכנרת רינו יושימוטו מיפן  ובכך היה לישראלי הראשון שזכה בפרס זה ובפרס המקום הראשון בתחרות isaChallenge competition, באוסטריה. בשנת 2023 סיים במקום חמישי בשלב הגמר בתחרות הכינור הבין לאומית של מונטריאול . בעבר העפיל למקומות ראשונים בתחרויות בארץ וזכה במלגות קרן התרבות אמריקה-ישראל. בשנת 2019 האניק לו מאסטרו ואדים גלוזמן את פרס הכנר הצעיר המבטיח ע"ש ארקדי פומין.

## חיים אישיים
מיכאל שחם הוא בנם של הכנר חגי שחם והחלילנית אפרת שכטר-שחם. אחיותיו הן נעמי שחם (נגנית קונטרבס) ונגה שחם (כנרת וויולנית). דודתו היא זמרת המצו-סופרן רינת שחם.

## קישורים חיצוניים
* Michael Shaham, KRONBERG ACADEMY 
* Michael Shaham, באתר WFIMC 
* בטהובן ודבוז'אק ייפגשו על במה אחת, בניצוחה של בר אבני ולצליליו של הכנר המוערך מיכאל שחם, באתר goitem, 13 בנובמבר 2024

## הערות שוליים

קטגוריה:כנרים ישראלים
קטגוריה:נגנים בתזמורת הפילהרמונית הישראלית הצעירה
קטגוריה:ישראלים שנולדו ב-2003
סטניסלב מזניצין

**סטניסלב מזניצין** (נולד ב-23 בפברואר 1996) הוא מרים משקולות ישראלי-רוסי.

## קריירה
מזניצין נולד ברוסטוב שברוסיה. בצעירותו זכה חמש פעמים באליפות רוסיה.

באליפות אירופה עד גיל 23  שנערכה בבוקרשט שברומניה באוקטובר זכה במדליית ארד בקרב רב בקטגוריית המשקל של עד 96 ק"ג בתוצאה של 363 ק"ג, עם מדליית כסף בדחיקה בתוצאה של 200 ק"ג ומדליית ארד בהנפה בתוצאה של 163 ק"ג.

בשנת 2021 עבר להתגורר בישראל, וב-11 בספטמבר 2022 קיבל תעודת תושב ארעי, שמאפשרת לו לייצג את ישראל בתחרויות בינלאומיות.

### 2023
באליפות אירופה  שנערכה בירוואן שבארמניה באפריל סיים במקום תשיעי כללי בקטגוריית המשקל של עד 96 ק"ג בתוצאה של 330 ק"ג (מקום תשיעי בהנפה בתוצאה של 149 ק"ג ומקום תשיעי בדחיקה בתוצאה של 181 ק"ג).

### 2024
באליפות אירופה  שנערכה בסופיה שבבולגריה בפברואר סיים במקום עשירי כללי בקטגוריית המשקל של עד 96 ק"ג בתוצאה של 341 ק"ג (מקום 13 בהנפה בתוצאה של 151 ק"ג ומקום עשירי בדחיקה בתוצאה של 190 ק"ג).

בחודש אוקטובר 2024 הושעה לשנתיים החל מ-8 באוקטובר בעקבות שימוש בחומרים אסורים, שהתגלה בבדיקה שביצע ב-14 בנובמבר 2014 במהלך אליפות רוסיה.

## חיים אישיים
מזניצין נשוי למרימת המשקולות ניקול רובנוביץ'. השניים מתגוררים ביקנעם עילית.

## קישורים חיצוניים
* סטניסלב מזניצין באתר הרשמי של הפדרציה הבין-לאומית להרמת משקולות 
* 

## הערות שוליים

קטגוריה:מרימי משקולות ישראלים
קטגוריה:ישראלים שנולדו ב-1996
קטגוריה:רוסים שנולדו ב-1996